CELEX: 62018CA0025
Language: fi
Date: 2019-05-08 00:00:00
Title: asia C-25/18: Unionin tuomioistuimen tuomio (ensimmäinen jaosto) 8.5.2019 (ennakkoratkaisupyyntö, jonka on esittänyt Okrazhen sad — Blagoevgrad — Bulgaria) — Brian Andrew Kerr v. Pavlo Postnov ja Natalia Postnova (Ennakkoratkaisupyyntö — Oikeudellinen yhteistyö yksityisoikeudellisissa asioissa — Tuomioistuimen toimivalta sekä tuomioiden tunnustaminen ja täytäntöönpano siviili- ja kauppaoikeuden alalla — Asetus (EU) N:o 1215/2012 — 7 artiklan 1 alakohdan a alakohta — Erityinen toimivalta sopimusta koskevassa asiassa — Sopimusta koskevan asian käsite — Kiinteistön yhteisomistajien yleiskokouksen päätös — Yhteisomistajien velvollisuus maksaa kyseisellä päätöksellä vahvistetut vuosittaiset maksuosuutensa omistusyhtymän talousarvioon — Kanne, jossa vaaditaan tämän velvoitteen täyttämistä — Sopimusvelvoitteisiin sovellettava laki — Asetus (EY) N:o 593/2008 — 4 artiklan 1 kohdan b ja c alakohta — Käsitteet ”palvelun suorittamista koskeva sopimus” ja ”esineoikeutta kiinteään omaisuuteen koskeva sopimus” — Kiinteistön yhteisomistajien yleiskokouksen päätös, joka koskee kiinteistön yhteisten tilojen ylläpitokuluja)

8.7.2019   
            
            
               FI
            
            
               Euroopan unionin virallinen lehti
            
            
               C 230/11
            
         
      Unionin tuomioistuimen tuomio (ensimmäinen jaosto) 8.5.2019 (ennakkoratkaisupyyntö, jonka on esittänyt Okrazhen sad — Blagoevgrad — Bulgaria) — Brian Andrew Kerr v. Pavlo Postnov ja Natalia Postnova
      (asia C-25/18) (1)
      
      (Ennakkoratkaisupyyntö - Oikeudellinen yhteistyö yksityisoikeudellisissa asioissa - Tuomioistuimen toimivalta sekä tuomioiden tunnustaminen ja täytäntöönpano siviili- ja kauppaoikeuden alalla - Asetus (EU) N:o 1215/2012 - 7 artiklan 1 alakohdan a alakohta - Erityinen toimivalta sopimusta koskevassa asiassa - Sopimusta koskevan asian käsite - Kiinteistön yhteisomistajien yleiskokouksen päätös - Yhteisomistajien velvollisuus maksaa kyseisellä päätöksellä vahvistetut vuosittaiset maksuosuutensa omistusyhtymän talousarvioon - Kanne, jossa vaaditaan tämän velvoitteen täyttämistä - Sopimusvelvoitteisiin sovellettava laki - Asetus (EY) N:o 593/2008 - 4 artiklan 1 kohdan b ja c alakohta - Käsitteet ”palvelun suorittamista koskeva sopimus” ja ”esineoikeutta kiinteään omaisuuteen koskeva sopimus” - Kiinteistön yhteisomistajien yleiskokouksen päätös, joka koskee kiinteistön yhteisten tilojen ylläpitokuluja)
      (2019/C 230/12)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Okrazhen sad — Blagoevgrad
      
         Pääasian asianosaiset
      
      
         Valittaja: Brian Andrew Kerr
      
         Vastapuolet: Pavlo Postnov ja Natalia Postnova
      
         Tuomiolauselma
      
      
                  1)
               
               
                  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 12.12.2012 annetun Euroopan parlamentin ja neuvoston asetuksen (EU) N:o 1215/2012 7 artiklan 1 alakohdan a alakohtaa on tulkittava siten, että riita-asia, joka koskee kerrostalokiinteistön yhteisomistajien yleiskokouksen, joka ei ole oikeussubjekti ja joka on laissa erityisesti perustettu käyttämään tiettyjä oikeuksia, jäsenten enemmistöllä tehtyyn mutta sen kaikkia jäseniä sitovaan päätökseen perustuvaa maksuvelvollisuutta, kuuluu kyseisessä säännöksessä tarkoitetun käsitteen ”sopimusta koskeva asia” piiriin.
               
            
                  2)
               
               
                  Sopimusvelvoitteisiin sovellettavasta laista 17.6.2008 annetun Euroopan parlamentin ja neuvoston asetuksen (EY) N:o 593/2008 (Rooma I) 4 artiklan 1 kohdan b alakohtaa on tulkittava siten, että pääasiassa kyseessä olevan kaltaisen riita-asian, joka koskee kerrostalokiinteistön yhteisomistajien yleiskokouksen päätökseen perustuvaa maksuvelvollisuutta kyseisen kiinteistön yhteisten tilojen ylläpitokulujen kattamiseksi, on katsottava koskevan kyseisessä säännöksessä tarkoitettua palvelun suorittamista koskevaa sopimusta.
               
            
         (1)  EUVL C 112, 26.3.2018.